**מאגר שאלות בנושא : השואה ומלחמת העולם השנייה**

**נושא 2 – גרמניה הנאצית: אידיאולוגיה; תהליך הפיכתה של גרמניה למדינה טוטאליטרית (נאציפיקציה); המדיניות כלפי היהודים בשנים: 1933-1939; תגובת היהודים ומדינות העולם; מדיניות החוץ הנאצית.**

1. **גרמניה הנאצית אידיאולוגיה ונאציפיקציה** **(קטע מקור)**

לפניכם נוסח השבועה ב"ווהרמכט" (הצבא הגרמני) – נאמנות וציות להיטלר. קרא את הקטע וענה על השאלה שאחריו:

"אני נשבע באל שבועת קדושה זו שאציית ללא תנאי לפיהרר של הריך הגרמני, אדולף היטלר, המפקד העליון של הוורמכט (הצבא הגרמני), ואהיה נכון, כחייל אמיץ, לתת את חיי בכל עת למען שבועה זו".

1. איזה עקרון מהאידיאולוגיה הנאצית בא לידי ביטוי בקטע המקור? הסבר.
2. הצג שני צעדים שביצע המשטר הנאצי בשנים הראשונות לשלטונו, ואשר מבטאים את העיקרון הבא לידי ביטוי בקטע המקור (הסבר כיצד מבטאים הצעדים אותם הצגת את העיקרון המדובר).

2. **האידיאולוגיה הנאצית (קטע מקור)**

קרא את קטע המקור מתוך ספרו של היטלר 'מיין קאמפ' וענה על השאלות:

"רק מרחב מספיק כל דרכו על האדם הזאת מבטיח לאומה חופש קיום... התנועה הנאציונל-סוציאליסטית תמצא אומץ, ותגייס את עמנו ואת כוחו למען התקדם בדרך אשר תביא את העם הזה ממרחב מחייתו המוגבל הנוכחי אל אדמה וקרקע חדשות... התנועה הנאציונל-סוציאליסטית מוכרחה לשאוף לחיסול הדיספרופורציה שבין אוכלוסייתנו ושטחנו, מתוך ראיית השטח כמקור למזון ובסיס למדיניות כוח... עלינו להיצמד ללא רתיעה אל מטרתנו... להבטיח לעם הגרמני את הקרקע ואת האדמה אשר להן הוא ראוי".

א. איזה עיקרון באידיאולוגיה הנאצית מבטא קטע זה?

ב. על פי הקטע איזו משימה מוטלת על המפלגה הנאצית?

3. **גרמניה הנאצית (אידיאולוגיה והצעדים שנקטו הנאצים לביסוס משטרם)**

1. ציין את העקרונות שעליהם מבוססת האידיאולוגיה הנאצית, והסבר שניים מהם.
2. הצג את הצעדים שבהם נקט היטלר למימוש העקרונות שאותם הסברת בסעיף הקודם.

4. **המשטר הנאצי אידיאולוגיה וחינוך (קטע מקור)**

"פיהרר, פיהרר שלי...

הגן ושמור עלי כל עוד אני חי!

אתה הצלת את גרמניה ממעמקי האסון

אני מודה לך היום על פת לחמי היומית

היה עמי לאורך ימים...".

(קטע שהצטוו ילדים גרמנים לדקלם לפני ארוחות שהמפלגה הנאצית נתנה בחינם).

1. הסבר את על מה מודים הילדים להיטלר על פי הקטע? מהו העיקרון באידיאולוגיה הנאצית, שבא לידי ביטוי בקטע המקור?
2. תאר את הפעולות שנקטו הנאצים בתחום החינוך לביסוס המשטר הטוטאליטרי הנאצי.

5. **גרמניה הנאצית אידיאולוגיה** **(קטע מקור)**

"...כל מה שאנו רואים לפנינו היום בתרבות האנושית, בהישגים של האומנות, מדע וטכניקה, הריהו כמעט כולו פרי יצירתו של הארי בלבד. משמעות עובדה זו היא שהוא לבדו מייסד האנושות הנעלה. אם נחלק את האנושות לשלושה סוגים: מייסדי תרבות, נושאי תרבות והורסי תרבות, הסוג הראשון הוא כמובן הארי, ממנו באו לעולם כל יסודות של היצירה האנושית" (מתוך ספרו של היטלר 'מיין קאמפ').

א. ציינו והסבירו איזה עקרון באידיאולוגיה הנאצית בא לידי ביטוי בקטע?

ב. הציגו שני עקרונות נוספים מהאידיאולוגיה הנאצית?

ג. ציין באילו צעדים נקטו הנאצים על מנת לממש שניים מן העקרונות שאותם בחרת להסביר בסעיפים הקודמים.

1. **גרמניה הנאצית – אידיאולוגיה ומדיניות החוץ הנאצית**  (קטע מקור)

"אנחנו דורשים את ליכוד כל הגרמנים בגרמניה רבתי, על סמך זכות העמים להגדרה עצמית. אנחנו דורשים ארץ וקרקע לתזונת עמנו וליישוב עודף אוכלוסייתנו. לא יוכל להיות אזרח אלא מי שהוא בן העם. לא יוכל להיות בן העם אלא מי שמו גרמני, בלא להתחשב בדתו". (מתוך מצע המפלגה הנאצית)

1. ציין והסבר שניים מעקרונות האידיאולוגיה הנאצית הבאים לידי ביטוי בקטע.
2. הצג והסבר את אחד הצעדים שבהם נקטו הנאצים, במטרה לממש את העיקרון השני שעליו מדובר בקטע המקור שלפניכם. (בתשובתך התייחס בהרחבה למטרות ולתוצאות הצעד שאותו בחרת להציג).
3. **גרמניה הנאצית – אידיאולוגיה ובניית המשטר הנאצי**

א. הסבר את עיקרון תורת הגזע באידיאולוגיה הנאצית.

ב.הסבר את אחד מהעקרונות הבאים מתוך האידיאולוגיה הנאצית: עיקרון שלילת הדמוקרטיה, או עקרון שלילת הקומוניזם, והצג שני צעדים בבניית המשטר הנאצי בשנים 1933-1934 המבטאים עקרון זה. (בתשובתך התייחס לתרומתם של הצעדים לביסוסו של השלטון הטוטליטארי הנאצי בגרמניה).

9. **האידיאולוגיה הנאצית ויישומה**

1. הסבר את חשיבות האנטישמיות באידיאולוגיה הנאצית וכיצד היא סייעה להיטלר לעלות לשלטון ולבסס את שלטונו.
2. הסבר את עיקרון מרחב המחייה ואיזה אירופה רצה היטלר לראות לאחר יישום עקרון זה.

10. **האידיאולוגיה הנאצית (קטע מקור)**

*"האידיאולוגיה הנאצית העמידה מעל המדינה ומעל המפלגה את התפיסה הגזענית, משום שבאמצעותה היא יכלה להחריף את העיקרון של המאבק... אם היריב נחשב כאנטי-גזע, כמפריע לטבע, כי אז המאבק נגדו הוא בלתי נמנע... הפיכת היהודים לאויבים ביולוגיים סופה שהביאה את הנאציזם ואת גרמניה לידי רצח-עם...הנאציזם טרח להציג את העם היהודי לא רק כאויב הגרמנים אלא כאויב האנושות. בכך הביא לידי קיצוניות מוחלטת את שאיפתו ליצור אויב אבסולוטי (מוחלט), שהיה דרוש למשטר הטוטליטרי של הנאציזם הגרמני." (צבי בכרך, מתוך "אידיאולוגיות במאה ה-20", עמוד 55).*

א. הסבר, בהתבסס על הנאמר במקור עצמו, את העיקרון באידיאולוגיה הנאצית הבא לידי ביטוי בקטע המקור.

ב. הצג את הפעולות שנקטו הנאצים בתחום התעמולה והסבר במה סייעו פעולות אלו לביסוס המשטר הנאצי.

11. **נאציזם , המעבר מדמוקרטיה לטוטאלטריזם**

א. הסבר במה סייעו שריפת הרייכסטאג וליל הסכינים הארוכות לבניית המשטר הנאצי בגרמניה. בתשובתך התייחס לעקרונות האידיאולוגיים הבאים לידי ביטוי בפעולות אלו.

ב. הצג שלושה צעדים מתחום החקיקה שביצעו הנאצים במסגרת תהליך ההאחדה.

12. **המעבר של גרמניה מדמוקרטיה לנאציזם**

א. תאר את צעדיו של היטלר להפיכת גרמניה הדמוקרטית למדינה נאצית בשניים מהתחומים הבאים: פוליטי, חינוכי-תרבותי, כלכלי, טרור והפחדה.

ב. תאר שתיים מהפעולות הבאות: ליל הסכינים הארוכות, שריפת הרייכסטאג, חוק ההסמכה. ציין את העקרונות האידיאולוגיים הבאים לידי ביטוי בצעדים שתיארת והסבר והסבר כיצד ביססו את מעמדו של היטלר כשליט יחיד.

13. **המעבר של גרמניה מדמוקרטיה לנאציזם**

לפניך קטע מנאום שנשא היטלר לפני הרייכסטאג, לאחר קבלת חוק ההסמכה. קרא את הקטע, וענה על השאלות שאחריו:

"הממשלה תשתמש בסמכויות אלה רק אם הן דרושות לביצוע צעדים חיוניים הכרחיים. שום סכנה אינה נשקפת לקיום הרייכסטאג, מעמדו וזכויותיו של הנשיא נשארים בלא שינוי, הקיום הנפרד של המדינות הפדרליות לא יופסק. זכויותיהן של הכנסיות לא יופחתו ויחסיהן עם המדינה לא ישנו. מספר המקרים שיש בהם צורך פנימי לנקוט חוק מעין זה הוא כשלעצמו מצומצם". (מעובד על פי ו"ל שיירר, עלייתו ונפילתו של הרייך השלישי, כרך א', שוקן, 1969).

א. הצג את חוק ההסמכה, והבא שתי דוגמאות המוכיחות שהיטלר לא קיים את ההתחייבויות המוזכרות בנאומו.

ב. כיצד התערב השלטון הנאצי בכלכלה או בחינוך ומה רצה להשיג בצעדיו השונים?

14. **גרמניה הנאצית אידיאולוגיה ומדיניות כלפי היהודים (קטע מקור)**

קרא את קטע הבא, הלקוח מתוך חוברת של האס. אס, והשב על השאלה שאחריו:

"כמו שהלילה והיום נוגדים זה את זה, כמו שהאור והצל הנם אויבים נצחיים, אויבו הגדול ביותר של האדם אדון היקום הוא תת האדם. תת האדם, יצירתו הביולוגית של הטבע, דומה לאדם. יש לו ידיים, רגליים ומידה מסוימת של מוח. אך הוא יצור שונה, יצור מבחיל, דמוי אדם... הוא נחות מכל חיה... מהותו הפנימית אינה אלא תוהו ובוהו אכזרי של תאוות פראיות נטולות רסן- יצר להרוס, תשוקות פרימיטיביות ביותר ושפלות גלויה... הוא שונא את מלאכת גזע האדונים... מעולם לא רצה תת האדם בשלום".

1. איזה מרכיב של האידיאולוגיה הנאצית בא לידי ביטוי בקטע מקור זה? נמק
2. באילו צעדים נקט המשטר הנאצי על מנת להתמודד עם הסכנה המתוארת בקטע?

15 . **גרמניה הנאצית אידיאולוגיה (קטע מקור)**

קרא את הקטע הבא, הלקוח מתוך ספרו של היטלר "מיין קמפף", והשב על השאלות שאחריו: "היהודי הוא הניגוד המוחלט של הארי. כמעט אצל שום עם בעולם לא מפותח יצר הקיום בעוצמה כה חזקה כמו אצל העם הנבחר כביכול. ההוכחה הטובה ביותר לכך היא עצם עובדת הישרדותו של גזע זה... כיוון... שרק העם היהודי לא היה מעולם בעל תרבות משל עצמו, יסודות יצירתו הרוחנית שאובים תמיד מאחרים".

1. הסבר את השקפתו של היטלר לגבי היהודים המתוארת בקטע. אילו עקרונות הלקוחים מהאידיאולוגיה הנאצית באים לידי ביטוי בקטע זה? נמק.
2. הסבר במה סותר קיומו של העם היהודי את האידיאולוגיה הנאצית? וכיצד מנמק היטלר את עצם הישרדותו.

16. **גרמניה הנאצית אידיאולוגיה (קטע מקור)**

" מכיוון שהיהודי מעולם לא היה בעל תרבות משלו, תמיד סופקו יסודות פעילותו הרוחנית על-ידי אחרים. בכל הזמנים התפתח האינטלקט שלו באמצעות התרבות שאפפה אותו ומעולם לא התחולל תהליך הפוך... הרצון להקרבה עצמית של העם היהודי אינו מתעלה אף פעם מעבר לאינסטינקט השימור העצמי הפשוט של היחיד...כפי שמתבטא הדבר אצל בעלי חיים רבים בעולמנו... אילו היו היהודים לבדם בעולם הזה, הם היו נחנקים בתוך לכלוך וזוהמה באותה מידה שהיו נאבקים שוב ושוב באופן בזוי ביותר על-מנת לרמות ולהרוס איש את רעהו..." (כרמון,א', השואה, כרך א', משרד החינוך)

א. הסבר איזה עיקרון מהאידיאולוגיה הנאצית עולה בקטע.

ב. הסבר את תורת הגזע ואת עיקרון המנהיג באידיאולוגיה הנאצית, והבא דוגמה ליישום כל אחד מעקרונות אלה במדיניות הפנים של גרמניה בשנים 1933-1939.

17 . **גרמניה הנאצית המעבר מדמוקרטיה לטוטליטריזם** **(קטע מקור)**

"ההלשנה שימשה נשק גם במאבק שבין הדורות. קצינים צעירים חילקו שאלונים בין תלמידי בית ספר תיכון... ופירטו בהם רשימת מכשולים שהוריהם, מורים או מעבידים שמים בדרכם על-מנת להפריע להם במילוי חובותיהם ב"נוער ההיטלראי". צורה זו של עידוד הביאה, כמובן, לתוצאות גם בתחומים אחרים. רקדן בלט וינאי נודע נענש בשלוש שנות מאסר לאחר שבתו דיווחה עליו כעל פושע רדיו (מאזין לשידורים זרים בזמן מלחמה)... לעתים נעשתה הלשנתו של ילד על הוריו בתמימות גמורה. תלמיד בית ספר בברלין גרם למאסרו הזמני של אביו, בכך שהפסיק את נאומו האנטישמי של המורה בהערה: "אבא שלי אומר שהיהודים אינם מרושעים וארורים"..." (ר' גרינברגר, "היסטוריה חברתית של הרייך השלישי", בתוך: א' כרמון, השואה, חלק א')

א. הסבר איזה צעד נוקט היטלר על-מנת לבסס את משטרו בגרמניה הנאצית על-פי הקטע

ב. בחר שני צעדים נוספים מתוך הרשימה והסבר אותם: "חוק ההסמכה", טיהור המנגנון הממשלתי, הציבורי והפוליטי, "ליל הסכינים הארוכות", פיקוח על הכלכלה, יישום תורת הגזע. \* עד 5 שורות הסבר לכל צעד.

18. **הצו להגנת העם והמדינה** (קטע מקור)

"הזכות להבעת דעה חופשית, לרבות חופש העיתונות וזכות ההתאגדות וההתכנסות, וכן בדיקת מכתבים ומברקים, ציתות לשיחות טלפון, חיפושי בית, החרמות רכוש והגבלתו מותרים בזאת מעבר למגבלות בחוק" (מתוך הצו להגנת העם והמדינה מפני האלימות המסוכנת של הקומוניסטים).

א. הסבירו את הרקע להוצאת הצו. והסבירו במה סייע צו זה להתבססות המשטר הנאצי?

ב. הסבר את שני העקרונות מתוך האידיאולוגיה הנאצית הבאים לידי ביטוי בצו המתואר בקטע המקור.

19.**קטע מקור גרמניה הנאצית – המעבר של גרמניה מדמוקרטיה לטוטליטריזם**

"הממשלה תשתמש בסמכויות אלה רק אם הן דרושות לביצוע צעדים חיוניים הכרחיים. שום סכנה אינה נשקפת למעמד הרייכסטאג, מעמדו וזכויותיו של הנשיא נשארים בלא שינוי, הקיום הנפרד של המדינות הפדראליות לא יופסק, זכויותיהן של הכנסיות לא יופחתו ויחסיהן עם המדינה לא ישונו. מספר המקרים שיש בהם צורך פנימי לנקוט חוק מעין זה הוא כשלעצמו מצומצם" (מתוך נאום שנשא היטלר בפני הרייכסטאג, לאחר קבלת חוק ההסמכה).

1. הצג את חוק ההסמכה והבא שתי דוגמאות לפעולות שבהן נקט היטלר המוכיחות כי לא עמד בהתחייבויות שעליהן הצהיר בנאומו.
2. ציין והסבר שני עקרונות מתוך האידיאולוגיה הנאצית הבאים לידי ביטויי בחוק ההסמכה ובפעולות שבהן נקט היטלר, בניגוד להתחייבויותיו בפני הרייכסטאג.

20**.גרמניה הנאצית – הצעדים לביסוס המשטר הנאצי בגרמניה בשנים 1933-1939.**

1. ציין את מטרות "תוכנית ארבע" השנים. הצג את הצעדים שבהם נקט היטלר על מנת לפתור את המשבר הכלכלי הקשה שממנו סבלה גרמניה בראשית שנות השלושים, והסבר את תוצאותיהם.
2. ציין והסבר שניים מעקרונות האידיאולוגיה הנאצית הבאים לידי ביטויי בצעדים שנקט המשטר הנאצי במסגרת "תוכנית ארבע השנים".

21**.גרמניה הנאצית – הצעדים לביסוס המשטר הנאצי בגרמניה בשנים 1933-1939**

1. הציגו שני צעדים שבהם נקטו הנאצים במסגרת "תהליך ההאחדה" והסבירו במה תרמו צעדים אלה לביסוס המשטר הטוטליטארי הנאצי בגרמניה.
2. הצג את הצעדים שבהם נקטו הנאצים בתחום התעמולה או החינוך והתרבות על מנת לבסס את המשטר הטוטאליטרי הנאצי בגרמניה בשנות ה-30, וציין אילו עקרונות מתוך האידיאולוגיה הנאצית באים לידי ביטוי בצעדים אילו.

22**. גרמניה הנאצית המדיניות כלפי היהודים**

א. הצג את עיקרי התוכן של חוקי נירנברג (1935) ומטרתם. הסבר במה הם במה הם סייעו לביסוס המשטר הנאצי.

ב.ציין את מטרות הנאצים במדיניותם כלפי היהודים בשנים 1933-1939 ותאר 2 פעולות נוספות של הנאצים בשנים אלה המבטאות מדיניות זו.

23. **קטע מקור – גרמניה הנאצית המדיניות כלפי היהודים** (תעמולה)

להלן קטע מתוך הוראות של המפלגה הנאצית ביום החרם הכללי (1933):

"החרם לא יתחיל במפוזר אלא באופן פתאומי; ברוח זו יש לערוך עתה את כל ההכנות הדרושות. לאנשי הס"א והס"ס ניתנות הוראות להזהיר את האוכלוסייה לבל תיכנס לחניות היהודים על ידי העמדת המשמרות מן הרגע בו ייפתח החרם. על התחלת החרם יש להודיע על ידי מודעות ברחובות ובאמצעות העיתונות, על ידי כרוזים וכו'. החרם מתחיל באופן פתאומי בשבת, ה-1 באפריל, בשעה 10:00 לפני הצהריים בדיוק. הוא יימשך כל עוד לא תורה הנהגת המפלגה על הפסקתו".

1. לפי המתואר בקטע ועל פי מה שלמדת, אילו צעדים נקטו הנאצים כלפי היהודים במסגרת יום החרם, מה הייתה מטרתו ומדוע נמשך יום אחד בלבד?
2. הסבר במה סייע יום החרם לביסוסו המשטר הנאצי בגרמניה.

24**. גרמניה הנאצית המדיניות כלפי היהודים** (חקיקה)

1. הצג שתי פעולות בתחום החקיקה שבהם נקטו הנאצים כלפי היהודים בשנים 1933-1939. הסבר במה סייעו פעולות אלו לביסוסו של המשטר הנאצי.
2. ציין והסבר שני עקרונות באידיאולוגיה הנאצית, מלבד עיקרון האנטישמיות, הבאים לידי ביטויי בחקיקה האנטי-יהודית בגרמניה בשנים 1933-1939.

25**. קטע מקור – גרמניה הנאצית המדיניות כלפי היהודים** (טרור)

"בליל האימים ההוא של יהודי גרמניה נחרבו כליל כמאה בתי כנסת ועד כמה מאות הועלו באש, ולפחות 8,000 חנויות של יהודים נהרסו ונבזזו ודירות לאין מספר הושחתו. מדרכות הערים היו זרועות רסיסי זכוכית מחלונות הראווה של חנויות בבעלות יהודים; הסחורה, אם לא נשדדה,הושלכה אל הרחוב. דירות פרטיות נהרסו, רהיטים נשברו, מראות ותמונות נופצו, בגדים נקרעו, רכוש יקר הושחת בשרירות לב... סבלם של קרבנות הפרעות היה קשה מנשוא. מכות והתעללות חייתית, גם בנשים, ילדים וקשישים, היו מעשים שבשגרה. כמאה יהודים נרצחו" (קרשו, א', היטלר, עם עובד והאוניברסיטה העברית בירושלים, 2000, עמ' 152).

1. הצג את האירוע המתואר בקטע. הסבר את הרקע לפרוץ האירוע ותאר את המטרה שאותה הוא נועד לשרת.
2. הסבר מדוע יש לראות בליל הבדולח נקודת מפנה במדיניות הנאצית, ואת תוצאותיו ומשמעויותיו מבחינת היהודים בגרמניה.
3. בשנת 1938 חלה החמרה במדיניות הנאצים כלפי היהודים. הסבר במה באה לידי ביטויי החמרה זו.

.

**נושא- 3: "הסדר החדש" ויהודי פולין תחת הכיבוש הנאצי**

1. **"הסדר החדש"** **(קטע מקור)**

מתוך הנחיותיו של גרינג בראשית המלחמה:

"שונות הן משימות הטיפול הכלכלי באזורי המינהל למיניהם, הכל לפי הארץ [...] מתחומי הגנרל-גוברנמן [אזור "הממשל הכללי" שהיה תחת משטר צבאי] צריך להוציא כל חומר גלם ובלאי, מכונות וכו', שאפשר להשתמש בהם למען המשק המלחמתי של גרמניה. מפעלים שאין בהם צורך מוחלט למחיית האוכלוסים כדי לקיים את נפשם בלבד, צריך להעביר לגרמניה, אלא אם כן העברתם טעונה זמן מרובה יותר מן השיעור, ושעל כן יועיל יותר להעסיקם בהזמנות מאת גרמניה במקומות שהם שם". (משפטי נירנברג, פסק הדין של בית הדין הצבאי הבינלאומי, הוצאת יד ושם, עמ' 204)

1. במה מבטאות הוראותיו של גרינג את "הסדר החדש" שביקשו הנאצים ליצור באירופה?
2. הצג צעדים נוספים שביצעו הנאצים במסגרת הסדר החדש והסבר את מטרתם?
3. **"הסדר החדש"**
4. הסבר מהו "הסדר החדש" שאותו ביקשו הנאצים ליישם בשטחים שכבשו.
5. הצג את הצעדים שנקטו הנאצים בארצות שכבשו במטרה לממש את רעיון "הסדר החדש" באירופה.
6. הצג את תגובות האוכלוסייה המקומית בארצות הכיבוש הנאצי כלפי מדיניות "הסדר החדש".

3. **"הסדר החדש" (קטע מקור)**

תוכניות בנוגע לעמים הסלאבים, על פי תזכיר של הימלר מ-15 במאי 1940:

"לאוכלוסיה הלא גרמנית של המזרח אסור לקיים בית ספר אחר פרט לבית ספר יסודי של ארבע כיתות. מטרותיו של בית ספר זה יהיו אלה בלבד: חשבון פשוט, לכל היותר עד 500; כתיבת השם; תורה האומרת כי זה צו אלוהי לציית לגרמנים ולהיות ישרים, חרוצים והגונים. ידיעת הקריאה אינה הכרחית לדעתי[...] אוכלוסייה זו תעמוד לרשותנו כעם-עבודה חסר הנהגה, ותספק את צרכי גרמניה בפועלים עונתיים ובפועלים למשימות מיוחדות [כבישים, מחצבים, בניינים]". (מתוך: גוטמן, י', שצקר, ח', השואה ומשמעותה, משרד החינוך, 1987, עמ' 64).

* 1. כיצד משקף התזכיר את יחסם של הנאצים לעמי המזרח ואת רעיון "הסדר החדש"?
	2. אילו צעדים נקטו הנאצים במסגרת מדיניות "הסדר החדש" על מנת לממש את הוראותיו של הימלר?

4. **יהודי פולין תחת המשטר הנאצי**

א. הסבירו מהו הגטו ומדוע הקימו הגרמנים את הגטאות.

ב. הסבר מי היו היודנראטים ומדוע הוקמו, וציין את תפקידיהם.

5. **יהודי פולין תחת המשטר הנאצי**

א. הצג את הצעדים שנקטו הנאצים כלפי יהודי פולין באזור "הממשל הכללי" טרם הקמת הגטאות.

ב. מהי איגרת הבזק ואילו הנחיות מופיעות בה לגבי היהודים בפולין?

6. **האידיאולוגיה הנאצית והחיים בגטו עד תחילת ביצוע "הפתרון הסופי"**

לפניך קטע ממכתב שכתבה בתו של מושל מחוז בפולין, לאחר סיור בגטו לודז' באפריל 1940.

"מה שרואים הוא בעיקר אספסוף, וכולם משוטטים בבטלה... מגפות מתפשטות והריח באוויר מגעיל, מפני שהכל נשפך אל הביוב. אין גם מים, והיהודים חייבים לקנות אותם בעשרה פניג לדלי; הם בטח מתרחצים עוד פחות מהרגיל... אתם יודעים, אי-אפשר לרחם באמת על האנשים האלה; אני חושבת שהרגשות שלהם שונים לגמרי משלנו ולכן הם לא מרגישים את ההשפלה וכל היתר". (ש' פרידלנדר, **שנות ההשמדה, 1945-1939: גרמניה הנאצית והיהודים,** עם עובד, 2007, עמ' 62).

1. הסבר את עיקרון "תורת הגזע" ואת עיקרון האנטישמיות באידיאולוגיה הנאצית. כיצד דימוי היהודי על פי עקרונות אלו בא לידי ביטוי בקטע?
2. תאר כיצד התמודדו היהודים עם קשיי החיים בגטו, עד תחילת ביצוע "הפתרון הסופי", כדי להבטיח את קיומם הפיזי ואת השמירה על צלם אנוש.

7. **יהודי פולין תחת המשטר הנאצי**

 א. הציגו שלושה מקשיי הקיום בגטו והסבירו כיצד ניסו היהודים להתמודד עם קשיים אלו.

 ב. הסבירו את רעיון "קידוש החיים" והציגו שלושה ביטויים של רעיון זה.

8. **יהודי פולין תחת המשטר הנאצי (קטע מקור)**

 מזיכרונות של ילדה בווארשה:

"ברחובות השתוללו מעשי שוד וחטיפות. הגרמנים חטפו יהודים לעבודות כפייה בעיר ומחוצה לה. [...] רבים לא חזרו מאותן עבודות, נהרגו בירייה או מתו ממכות. אלה שחזרו, עדים או קורבנות להתעללות הנאצים הנוראה, עוררו בסיפוריהם אימה ללא גבול. עצם המראה היה מזעזע. לא פעם צפיתי מבעד החלון. ברחוב הומה הופיעו לפתע משאיות, עוברים ושבים פתחו במנוסה. בקריאת 'האלט' (עצור!) או בתנועות ידיים עצרו הגרמנים גברים והעמיסו אותם, תוך דחיפות ומכות אכזריות, על המשאיות. בתוך כך ירו בהמון המתפזר, בילדים שמכרו ברחובות ממתקים, סיגריות או סרטים עם מגן דוד ושניסו לחמוק בזמן החטיפה עם 'סחורתם' בכל כוח רגליהם הקטנות. הגרמנים ירו גם אל חלונות הבתים. [...] הכבישים והמדרכות התכסו בגוויות ובדם. לבסוף נסעו המשאיות העמוסות, בהסיען את שללן החי [...] כך היה במשך שבועות וחודשים רבים". (ברינבאום, ה', החיים כתקווה, בית לוחמי הגטאות והקיבוץ המאוחד, תשמ"ג, עמ' 11).

1. הצג את מדיניות המשטר הנאצי כלפי יהודי פולין בשלב הראשון (לפני הקמת הגטאות) על פי קטע המקור והחומר הנלמד בכתה.
2. הצג שלוש דרכים שבהן נקטו היהודים בגטאות על מנת להתמודד עם המחסור במזון.

9. **יהודי פולין תחת המשטר הנאצי**

א. הציגו את ההסברים השונים שנתנו הנאצים להקמת הגטאות.

ב. הציגו והסבירו את הסיבות האמיתיות להקמת הגטאות.

10. **יהודי פולין תחת המשטר הנאצי**

א. הציגו את תנאי החיים בגטו.

ב. הסבירו את השפעת תנאי החיים בגטו על חיי הפרט ו/או המשפחה והחברה.

11. **יהודי פולין תחת המשטר הנאצי (קטע מקור)**

"באף אחד מן הגטאות לא ניתן היה להתקיים מן המנות המוקצבות. לא זו בלבד שהמנות הנורמאליות היו זעומות ביותר, אלא שרבו הגטאות שבמשך תקופות ארוכות לא קיבלו כלל מזון[...] בתקופת ינואר עד אוגוסט 1941, סיפקו לגטו וארשה 10% בלבד מכמות הקלוריות ההכרחית לקיומו של אדם. בגטו לודז' הסתכמו מנות המזון שחולקו לעובדים בתקופות שונות ב-65% מהדרישה המינמלית לקלוריות, והמנות שחולקו לאוכלוסייה הלא עובדת – ב- 46% עד 58% מכמות זו. בגטו קובנה קיבל כל יהודי קיצבה של 750 קלוריות ליום[...] ". (טרונק, י', יודנראט, 1979, עמ' 107).

1. הצג את הקושי העיקרי של היהודים בגטאות המתואר בקטע והסבר כיצד התמודדו היהודים בגטאות עם הקושי המתואר.
2. הצג את מעשיהם של היודנראטים בגטאות בתחומי החינוך, הבריאות והתרבות.

12. **יהודי פולין תחת המשטר הנאצי (קטע מקור)**

ההיסטוריון, חוקר היודנראטים, ישעיה טרונק, כתב:

"בשום גטו אחר לא הוקמה מכונת ייצור אדירה כזאת. המרץ והידע היהודיים, שהומרצו על ידי המצוקה הכלכלית והטרור הנאצי, הצליחו להביא להקמת הגטו המתועש ביותר בכל אירופה המרכזית. כוח העבודה של הגטו התרכז כולו בביצוע הזמנות הוורמאכט [הצבא הגרמני] בעיקר, ומסיבה אחת ויחידה זו, היה גטו לודז' הקהילה היהודית האחרונה שהושמדה בידי הגרמנים". (טרונק, י', יודנראט, 1979, 89).

1. הסבר באמצעות קטע המקור והחומר הנלמד בכתה את אופן פעולתם ומטרותיהם של היודנראטים בנושא הסדרת עבודות הכפייה של היהודים בגטאות.
2. הצג שני קשיים שהיו מנת חלקם של יהודי הגטאות והסבר כיצד פעלו היודנראטים על מנת להתמודד עם קשיים אלה.

13. **יהודי פולין תחת המשטר הנאצי (קטע מקור)**

מדבריה של צביה לובטקין, ממנהיגי תנועות הנוער "דרור" בשנת 1947:

"מנין בא הכוח הזה לתנועה החלוצית, לתנועות הנוער[...] נדמה לי שאין צורך לחפש הרבה את התשובה לשאלה הזאת. כולנו חיינו וחיים בהכרה, שאין לדעת מה היה עולה בגורלנו, לולא היינו חברים לתנועה[...] זהו בעצם סוד כוחה של התנועה: שידעה תמיד לתבוע מאנשיה. היא רצתה לחנך וחינכה אנשים מהפכנים, שעמדו ויכלו לעמוד, בתקופות שונות ובתנאים קשים, על קוממיות העם, על קוממיות האדם בישראל ועל קוממיות האדם בכלל. רק בכוח החינוך שקיבלנו יכולנו לעבור את התקופה הזו[...] יכולנו לעמוד בגטו כאשר עמדנו רק מפני שהיינו קולקטיב, תנועה, מפני שכל אחד שאין הוא בודד[...] הרגשה זו – שישנה תנועה, שיש ציבור אנשים הדואגים איש לרעהו, שקיימת דרך משותפת, היא שאפשרה לכל אחד מאיתנו לעשות את אשר עשינו". (לובטקין, צ', בימי כליון ומרד, בית לוחמי הגטאות והקיבוץ המואחד, 1979, עמ' 191).

1. מה מנסה להסביר צביה לובטקין, לעצמה ולחבריה, לאחר המלחמה? כיצד היא מסבירה אות סוד כוחן של תנועות הנוער שפעלו בגטאות?
2. מהי הדרך שבה התמודדו חברי תנועות הנוער עם המציאות בגטאות? (אופן ותחומי פעילותם בגטאות)

. **יהודי פולין תחת המשטר הנאצי**

א. הסבר את השפעת תנאי החיים בגטאות על החברה היהודית והצג שלושה מארגוני הסיוע שפעלו בגטאות.

ב. הצג את תנאי החיים בגטו והסבר את השפעתם על חיי הפרט.

**פרק ב': המלחמה העולמית ו'הפתרון הסופי' מקיץ 1941 עד כניעת גרמניה ויפן בשנת 1945**

**נושא 1 – הרחבת המלחמה לחזיתות נוספות ו"הפתרון הסופי"**

**1. הפלישה לברית המועצות ("מבצע ברברוסה")**

א. הסבר את הסיבות שבגללן החליט היטלר לפלוש לברית המועצות בקיץ 1941.

ב. הצג את הישגי הצבא הגרמני בחודשים הראשונים והסבר את הסיבות להצלחתו.

2. **הפלישה לברית המועצות ("מבצע ברברוסה")**

א. הצג את התגובה הרוסית לפלישה והסבר מדוע הביאה בסופו של דבר למפנה במלחמה.

ב. הסבר, מדוע ניתן לראות בפלישה לברית המועצות תפנית מכרעת במלחמה?

3. **הפלישה לברית המועצות ("מבצע ברברוסה")** **ותחילת ההשמדה**

א. יש הטוענים כי הפלישה לברית המועצות היוותה למעשה את תחילת סופה של המלחמה. הסבר את הסיבות לטענה זו.

ב. הסבר את מדיניותה של ארצות הברית בסוף שנות ה-30 ותחילת המלחמה, והצג שלושה צעדים שביצע הנשיא רוזוולט, מפרוץ המלחמה ועד דצמבר 1941, המבטאים נסיגה ממדיניות זו.

4. **הצטרפות ארצות הברית למלחמה**

א. מהי מדיניות האדמה החרוכה? מדוע נקטו בה הרוסים? ומה הייתה התוצאה של מדיניות זו?

ב. הסבר את הנסיבות שהובילו בסופו של דבר להצטרפותה של ארצות הברית למלחמה בדצמבר 1941. כיצד השפיעה הצטרפות ארה"ב על מאזן הכוחות במלחמה?

5. **הצטרפות ארצות הברית למלחמה**

א. הסבר מהו נאום "ארבע החירויות" ובמה הוא מבטה מהפך במדיניות האמריקאית כלפי הצדדים הלוחמים. הצג שלושה צעדים שביצעה ארצות הברית בעקבות הנאום.

ב. הסבר מהי "האמנה האטלנטית". בתשובתך התייחס לרקע לחתימתה, הצג את עיקריה והסבר את משמעותה.

6. **הצטרפות ארצות הברית למלחמה**

א. הצג את האירועים העיקריים שהובילו להתקפה היפנית על "פרל הרבור", הסבר את מטרת ההתקפה והצג את תוצאותיה.

ב. כיצד צריך להראות העולם שאחרי המלחמה לדעתם של ראש ממשלת בריטניה (צ'רצ'יל) ונשיא ארצות הברית (רוזוולט)? תאר שלושה מהצעדים שעליהם החליטו המנהיגים במסגרת "האמנה האטלנטית", על מנת לקדם את מטרתם.

7**. מטרות מלחמת העולם השנייה והצטרפות ארה"ב למלחמה**

קרא את הקטע וענה על השאלות אחריו:

" בעלות הברית אינן מבקשות להתפשט בצורה טריטוריאלית זו או אחרת והן אינן רוצות בשינויים טריטוריאליים שאינם תואמים את הרצון החופשי והמוצהר של העמים. בעלות הברית מכבדות את זכותם של כל העמים לבחור את צורת הממשל שישרור בארצם וכי תנסינה לקדם את זכותן של כל המדינות, קטנות וגדולות, מנצחות ומנוצחות, לגישה חופשית ושווה לסחר ולחומרי גלם.בעלות הברית רוצות בשיתוף פעולה מלא בין כל העמים בתחום הכלכלי, ולאחר התבוסה הנאצית מקוות בעלות הברית לראות בכינונו של שלום שיאפשר לכל העמים לחיות בביטחון בתוך גבולותיהם ולדאוג שבני האדם בכל הארצות יחיו את חייהם כשהם בני חורין מפחד וממחסור, יש לזנוחאת השימוש בנשק, שהרי שלום לא יוכל לשרור כל עוד יימשךהחימוש ביבשה באוויר ובים של מדינות המאיימות או העלולות לאיים בתוקפנות מעבר לגבולותיהן...פירוק הנשק של אומות כאלה הוא בגדר ההכרח..." (מתוך האמנה האטלנטית)

 א. הצג את מטרות בעלות הברית ליציאה למלחמה ,כפי שבאו לידי ביטוי באמנה האטלנטית. בסס דבריך על הכתוב ומה שנלמד בכיתה.

ב.     הצג את הנסיבות שהביאו להצטרפות ארה"ב למלחמה .

8 .**תחילת השמדת יהודי אירופה** **ועידת ואנזה ו'הפתרון הסופי'**

 א. הסבר את הקשר בין הפלישה לברית המועצות לבין תחילת השמדת יהדות אירופה.

 ב. הסבר מדוע כונסה ועידת ואנזה ומה היו מטרותיה, וציין מי הנציגים שהוזמנו אליה.

9. **תחילת השמדת יהודי אירופה** **ועידת ואנזה ו'הפתרון הסופי'** (קטע מקור)

"בהשפעת הנאצים נהפכו יהודי פולין במהירות לשם נרדף למחלות, צפיפות, סחר בשוק האפור, זוהמה ורעב- והפתרון להן היה גירוש המוני. בשלב הבא, בשנת 1941 היו מיליוני היהודים בתחומי ברית המועצות למילה נרדפת לבולשביזם. בזמן המלחמה בברית המועצות, התרחש המעבר החד מהיעלמות מזדמנת של יהודים לרצח המוני ומהיר.

מדיניות הגזע הנאצית הייתה רדיקלית יותר בד בבד עם שיאי ההצלחה של צבא גרמניה – אופוריית הניצחון עודד את היטלר וחיזקה את גאוותו, והוא העז להקצין את מדיניותו עוד ועוד. עם התחזקות "מלחמת ההשמדה" בברית המועצות והתחזקות השאיפה לכבוש את אירופה כולה נפלו גם המחיצות האחרונות. באוקטובר 1941 התרחשו האירועים במהירות. החזון של "הפתרון הסופי" התגבש במוחם של המנהיגים הנאצים והחל לקרום עור וגידים. בעיצומו של רצח המוני של מיליוני יהודים ושל לא יהודים בברית המועצות, לא נחרדו עוד אזרחים גרמנים מן השורה מהרעיון של החלת "הפתרון הסופי" של היטלר גם על יהודי אירופה כולה."

 (מתוך: כריסטופר ר' בראונינג, הדרך אל הפתרון הסופי: התפתחות המדיניות הנאצית כלפי היהודים--ספטמבר -1939 מרס 1942 )

א. הסבר, על-פי קטע המקור, את הקשר בין הפלישה לברית המועצות לבין תחילת השמדת היהודים והרחבת ההשמדה לכלל יהודי אירופה.

ב. הצג את החלטות "ועידת ואנזה" והסבר מה חלקה של הועידה בתהליך שהוביל ל"פתרון הסופי".

10. **תחילת השמדת יהודי אירופה** **ועידת ואנזה ו'הפתרון הסופי'** (קטע מקור)

פקודת הקומיסרים 6.6.1941

"במאבק נגד הבולשביזם אין לצפות להתנהגות מצד האויב לפי עקרונות האנושיות או משפט העמים. במיוחד יש לצפות ליחס מלא שנאה, אכזרי ובלתי אנושי כלפי שבויינו מצד הקומיסרים הפוליטיים למיניהם, שהם הנושא האמיתי של ההתנגדות.

הצבא חייב להיות מודע:

1. במאבק זה טעות היא לחוס על יסודות אלה ולנהוג כלפיהם בהתאפקות הנובעת ממשפט העמים [...]

2. הפותחים בשיטות לחימה ברבריות ואסייתיות הם הקומיסרים הפוליטיים. כנגד אלה מוכרחים לצאת מיד ובלי עיקוב בכל החריפות. לפיכך כאשר תופסים אותם בזמן קרב או התנגדות, יש לחסלם מיד וביסודיות".

שבועיים לאחר הפלישה הוסיף הבהיר היידריך את הפקודה, בהנחייה ששלח למפקדי הס"ס: "יש להוציא להורג כל אלה: עסקני הקומינטרן (כמו כלל הפוליטקאים המקצועיים הקומוניסטים)[...] קומיסרים עממיים, יהודים במנגנון המפלגה, יסודות קיצוניים אחרים[...]". (ארד, י', גוטמן, י', מרגליות, א', שואה בתיעוד, יד ושם, תשל"ח, עמ' 300)

א. הסבר את הקשר שבין "פקודת הקומיסרים" לבין תחילת השמדת היהודים בברית המועצות.

ב. הסבר את הקשר שבין מספרם הגדול של היהודים שחיו בשטחים שכבשו הנאצים בחודשים הראשונים לאחר הפלישה לברית המועצות, לבין תחילת השמדת יהודי אירופה.

11. **ועידת ואנזה ו'הפתרון הסופי'**

1. הצג את עיקרי הנושאים שנידונו בועידה וההחלטות שנתקבלו.
2. הסבר מה ניתן להסיק מכינוסה של הועדה והחלטותיה, על ייחודה של השואה והשמדת העם היהודי.

12. **ועידת ואנזה ו'הפתרון הסופי'**

א. במהלך הועידה הוצגה למשתתפים טבלה ובה מספרי היהודים במדינות שונות (סה"כ כ-11 מיליון יהודים). מה ניתן להסיק מהטבלה לגבי הטוטאליות של השמדת העם היהודי. נמק את דבריך.

ב. שאלת בני התערובת העסיקה את משתתפי הועידה במשך מרבית הכינוס. הצג את ההחלטה שנתקבלה בנושא והסבר את משמעותה.

**נושא 2- המרד בגטאות**

1. **המרידות בגטאות**

1. הסבר מי היו חברי המחתרות בגטאות ומדוע היו הראשונים להבין שהמדובר בהשמדה טוטאלית של העם היהודי. נמק את דבריך בעזרת דוגמאות שעליהן למדת.
2. הצג את מטרותיהן של המורדים בגטאות.

2. **המרידות בגטאות**

1. הסבר את השיקולים בעד ונגד היציאה למרד גלויי בגרמנים בתוך תחומיי הגטו.
2. מה היו הקשיים שבפניהם ניצבו המורדים בגטאות?

3**. המרידות בגטאות וההתנגדות היהודית בתקופת השואה** **(קטע מקור)**

קרא את קטע המקור וענה על הסעיפים שאחריו:

בספטמבר 1943 פרסמה המחתרת בגטו וילנה כרוז ובו קריאה להתקוממות:

"יהודים אין לנו מה לאבד. המוות ישיגנו בלאו הכי. מי מאמין עוד בחייו שעה שהמרצח משמיד אותנו בשיטתיות? ידו של התליין תשיג כל אחד, מחבוא ופחדנות לא יצילו את החיים. רק בהתגוננות מזויינת נוכל להציל את חיינו וכבודנו. מוטב ליפול בקרב בגטו מלהיות מובל כצאן לטבח. ודעו: בגטו קיים כוח יהודי שאורגן אשר יתקומם עם נשק ביד. מי שאין לו קרדום יאחז במוט בברזל ובמקל! הכו במרצחים! תחי החירות! תחי ההתנגדות בנשק! מוות למרצחים!"

1. הצג על פי הקטע ועל פי מה שלמדת את מטרות המורדים בגטאות, והסבר את הלבטים (הדילמות) של המורדים בעת ביצוע מרד בתוך הגטו.
2. הסבר את הקשיים של המורדים בגטאות.
3. הסבר מה מייחד את מרד גטו ורשה לעומת מרידות בגטאות אחרים.

4. **המרד בגטאות (קטע מקור)**

"... קומץ האנשים שמוסבים כאן הם אחרוני החלוצים שבפולין, כל אשר מסביב לנו פגרים מתים... שתי דרכים לפנינו – להחליט כי עם שילוחו של היהודי הראשון מביאליסטוק אנחנו פותחים בפעולה... שאיש מן הגרמנים לא יצא חי מן הגטו, שאף בית חרושת לא יישאר שלם... להילחם עד האחרון, עד הסוף... זוהי הדרך האחת. הדרך האחרת היא לצאת אל היער...

הרשל: לפי הערכתי... הרוב המכריע של הגטו וגם משפחתנו נידון למוות, גורלנו נחרץ, את היער לא ראינו מעולם כמחסה, לא נשאר למעננו אלא דבר אחד והוא ארגון התנגדות קולקטיבית בגטו בכל מחיר... ולהוסיף פרק של כבוד להיסטוריה של ביאליסטוק היהודית ושל תנועתנו...

שרה: חברים, על כבוד אין מה לדבר, ודאי שלהישאר בחיים חשוב יותר מלהרוג חמישה גרמנים. אין לי ספק כי בהתקוממות נאבד כולנו ואילו ביער אפשר שינצלו. אף אם חמישים אחוז מאנשינו ינצלו, זה יהיה כבודנו..." (מתוך הפרוטוקול באספה הכללית של פעילי החלוץ בגטו ביאליסטוק 27.9.1943).

1. הצג את הדילמה המועלה באסיפת חברי תנועת החלוץ בגטו ביאליסטוק, והסבר את שיקולי החברים בעד ונגד יציאה למרד בגטו?
2. על פי מה שלמדת באיזה דעה צידדו חברי המחתרת בגטו ורשה (נמק). הבא שלוש דוגמאות נוספות לייחודו של מרד גטו ורשה.

**5. מרד גטו וארשה (קטע מקור)**

בווארשה נכתב בעיתון "השומר הצעיר" במארס 1942:

"יודעים אנו כי מסע קלגסיו של היטלר נפסק על ידי הצבא האדום רב הגבורה וכי בהתקפת האביב יתחיל חיסולו הגמור של הנאציזם באירופה. ... אין כל ספק בדבר, כי היטלר, בהרגישו כי קץ שלטונו מתקרב, יאמר להטביע את היהודים בים של דם. לקראת ימים קשים אלה מוכרח הנוער היהודי להתכונן... מדורי דורות מעיקה עלינו מעמסת הפאסיביות וחוסר האמונה בכוחות עצמנו; אבל מצויים בדברי ימינו גם דפים יפים ומזהירים של גבורה ומאבקים. אל תקופות הגבורה הללו חובה עלינו להצטרף" (ארד, י', גוטמן, מרגליות, א', השואה בתיעוד, תשל"ח, עמ' 220).

1. תאר לפי הקטע ולפי מה שלמדת מי היו המורדים בגטאות, מה היו השיקולים שהנחו אותם לפתוח במרד ומה היו מטרותיהם.
2. תאר והסבר את ייחודו של מרד גטו ורשה.

6. **המרד בגטאות (קטע מקור)**

כרוז המרד בגטו וילנה (ראשית 1942): "אל ניתן שיובילונו כצאן לטבח"

"נוער יהודי, אל תתן אמון במוליכים אותך שולל. משמונים אלף היהודים שב'ירושלים דליטא' [כינוי לוילנה] שרדו אך עשרים אלף. לעינינו קרעו מאיתנו את הורינו, אחינו ואחיותינו. היכן הם מאות הגברים שנחטפו לעבודה בידי 'החוטפים' הליטאים? היכן הן הנשים הערומות והילדים, שהוצאו מאיתנו בליל האימים של הפרובוקציה?... כל אשר הוצא משערי הגטו לא חזר עוד. כל דרכיו של הגסטאפו מובילות לפונאר [יער ההריגה של יהודי וילנה]. ופנואר היא המוות.

המהססים השליכו מעליכם כל אשליה, ילדיכם, בעליכן, ונשיכם אינם עוד, פנואר אינה מחנה – שם נורו כולם! היטלר זומם להשמיד את כל יהודי אירופה, על יהודי ליטא הוטל להיות הראשונים בתור. אל נלך כצאן לטבח!

נכון חלשים אנו וחסרי מגן, אולם התשובה היחידה לאויב היא התנגדות! אחים מוטב ליפול כלוחמים בני חורין מלחיות בחסד מרצחים. להתגונן! עד הנשימה האחרונה" (ארד, י', גוטמן, מרגליות, א', תשל"ט, השואה בתיעוד, יד ושם, עמ' 345-344).

1. לפי הקטע, מהם הנימוקים בעד היציאה למרד שבהם משתמשים חברי המחתרת בכרוז שהפיצו בגטו וילנה? ומה היו מטרותיהם?
2. הסבר מדוע העדיפו חברי המחתרות להישאר בגטו ולהילחם ולא להצטרף לפרטיזנים הלוחמים ביערות.

**נושא 3 - היחס ליהודים בארצות הכיבוש הנאצי**

**1.היחס ליהודים בארצות הכיבוש הנאצי בתקופת השואה**

1. הצג את שלושת סוגי האוכלוסייה שסייעו ליהודים בארצות הכיבוש הנאצי בזמן בצוע הפתרון הסופי והסבר **שניים** מהגורמים שהשפיעו על עמים להציל יהודים בתקופת השואה.
2. מה היה יחסה של האוכלוסייה המקומית ליהודים באחת מהמדינות שכבשו הנאצים במלחמת העולם השנייה? הסבר את הגורמים שהשפיעו על יחס זה.

**2.היחס ליהודים בארצות הכיבוש הנאצי בתקופת השואה**

1. הסבר את הגורמים שהשפיעו על יחסם של העמים בשטחים שנכבשו על ידי הנאצים כלפי היהודים.
2. תאר שתי דרכי עזרה והצלה שנקטו לא יהודים בפעילותם למען יהודי אירופה בתקופת הכיבוש הנאצי.

3. **היחס ליהודים בארצות הכיבוש הנאצי בתקופת השואה (קטע מקור)**

חיבור שכתב עימנואל רינגנבלום בדירת המסתור שלו בווארשה על יחסי יהודים-פולנים:

"אני מכיר אידיאליסט כזה, איש רכבות בשם תיאודור. ... בווארשה יש לו דירה בקומת קרקע, לדירה מחובר מרתף ובו מסתתרת משפחת אינטליגנטים יהודית. שוער הבית, אנטישמי קנאי, רודף את תיאודור ככל יכולתו. הוא חושד בו שהוא מחביא יהודים. יחד עם שכני הבית הוא עורך חיפוש קולקטיבי בדירה – אך לשווא. אך השוער טרם ויתר. בקיץ הדלתות פתוחות והוא עוקב אחרי כל הנכנס לבית של איש הרכבות. ... לידידינו עוד מכרים יהודים המסתתרים בפרבר כלשהו. ביום שביליתי בחברתו נשרפה דירתם של אלה. תיאודור נוסע אליהם, מוצא עבורם דירה אחרת ומשפחה ארית שתהיה מוכנה להסתירם... רבים הם אותם גיבורים אלמונים העושים למען היהודים, למרות הטרור, על אף האדישות ואפילו איבת חלק ניכר של הציבור" (רינגנבלום, ע'. "יחסי יהודים פולנים", כתבים אחרונים, יד ושם 1994, עמ' 281-280).

1. הצג, על פי המתואר בקטע, את יחסה של האוכלוסייה המקומית בשטחי הכיבוש הנאצי כלפי היהודים, והסבר את הגורמים שהשפיעו על יחס זה, לפי המתואר בקטע. לווה את דבריך בדוגמאות שעליהן למדת.
2. מהו המניע להצלת יהודים המתואר בקטע? הצג והסבר מניעים נוספים ותאר את דרכי ההצלה הנפוצות.

**4.יחס האוכלוסייה בארצות הכיבוש הנאצי כלפי היהודים – חסידי אומות העולם (קטע מקור)**

"מה זאת אומרת? אם תלך לים ותראה מישהו טובע, לא תקפוץ להציל אותו?"

"יש דברים שהם חשובים יותר מהפחד. המציאות היתה של פחד, כולם הסתגרו, הרוב התעלמו מהסבל, הרבה הלשינו, לא מעט שיתפו פעולה, לי לא נראתה המציאות הזו כנכונה, אני נהגתי אחרת והייתי נוהג כך גם היום".

"היה לילה קר והייתה דפיקה בדלת אחרי שעת העוצר, אז אמרתי, אנשים נמצאים בחוץ, קר להם, אז פתחתי, זהו" (מתוך עדויות של חסידי אומות העולם).

1. אילו מניעים מתוארים בקטע שגרמו לאותם אנשים להציל יהודים? הציגו אילו מניעים נוספים היו לאנשים שהצילו יהודים בתקופת השואה והסבירו מה מייחד את חסידי אומות העולם משאר מצילי היהודים.
2. כיצד תיארו המצילים את יחסה של האוכלוסייה בסביבתם כלפי היהודים? הסבר, לפי מה שלמדת, את הגורמים ליחסה של האוכלוסייה כלפי היהודים, כפי שזה מתואר בקטע.

נושא-4:  **תגובת מדינות העולם החופשי לשואה**

1. **יחס האוכלוסייה בארצות הכיבוש הנאצי אל היהודים, ועמדת ממשלות בעולם החופשי**

א. הסבר שלושה גורמים שהשפיעו על היחס של האוכלוסייה המקומית בארצות הכיבוש הנאצי אל היהודים שחיו בארצות אלו.

ב. הסבר את השיקולים שהשפיעו על עמדת ארצות-הברית כלפי הצלת יהודים בזמן ביצוע "הפתרון הסופי". הבא שתי דוגמאות המבטאות עמדה זו.

2. **תגובת מדינות העולם החופשי לשואה**

לאחר המלחמה נימקו מדינות המערב (ארצות הברית ובריטניה) את חוסר תגובתם להשמדת יהדות אירופה בטענה שלא היה ברשותם מספיק מידע על הנעשה ליהודי אירופה בזמן אמת.

1. הצג שלושה ממקורות המידע בנושא השמדת יהודי אירופה שהגיעו לידי מדינות המערב בזמן המלחמה, המעידים שבעלות הברית ידעו בזמן אמת, ממקורות רשמיים ובלתי רשמיים, על מצבם של יהודי אירופה בזמן המלחמה.
2. הצג שלוש דוגמאות המעידות על יחסן של מדינות המערב להשמדת היהודים בזמן המלחמה, והסבר מה ניתן ללמוד מהן על הטיעון המופיע למעלה.

3. **תגובת מדינות העולם החופשי לשואה**

1. מדוע ביקשה הסוכנות היהודית מבעלות הברית להפציץ את מחנה ההשמדה אשוויץ? הצג את תגובתן של בריטניה וארצות הברית לבקשה, והסבר מה ניתן ללמוד מכך על תגובתן להשמדת יהדות אירופה.
2. מהו 'הועד לפליטי המלחמה' ומה היו סמכויותיו? הצג שלוש פעולות שבהן נקט להצלת יהודים בזמן המלחמה.

4. **תגובת מדינות העולם החופשי לשואה**

* 1. הצג את הרקע לכינוסה של "ועידת ברמודה" בשנת 1943, והסבר מה ניתן ללמוד מהדיונים ומההחלטות שנתקבלו במסגרתה באשר לתגובת מדינות העולם החופשי נוכח השמדת יהדות אירופה.
	2. הצג את מקורות המידע שהגיעו לידי בריטניה וארה"ב באשר לגורלם של יהודי אירופה בזמן ביצוע "הפתרון הסופי", והסבר מה ניתן ללמוד מהם על הטענה שלפיה: בעלות הברית לא ידעו על השמדת היהודים בזמן אמת.

**נושא – 5: החשת ביצוע "הפתרון הסופי" – יהדות הונגריה, צעדות המוות**

1. **יהדות הונגריה, צעדות המוות (קטע מקור)**

 "הם הצעידו אל מותן נשים שבקושי היו מסוגלות ללכת; הם מנעו מזון מנשים שהיו כחושות, עד שמשקיפים מן הצד התקשו להאמין שהן חיות עדיין; הם כפו על נשים לבושות בבלויי סחבות, שגופן איבד את כל שכבות השומן המגנות עליו, ללון בחוץ במזג אוויר חורפי; הם הכו באלות נשים שבקושי היו מסוגלות להרים את ידן ולהגן על עצמן. הרעיון כי הם מובילים נשים אלה למקום שבו תוכלנה לעבוד היה מגוחך" (גולדהאגן, ד', תליינים מרצון בשירות היטלר, גרמנים רגילים והשואה, ידיעות אחרונות, 1998, עמ' 341).

1. הצג את ההסברים השונים שניתנו על ידי ההיסטוריונים ל"צעדות המוות". באיזה מבין ההסברים תומך ההיסטוריון ד' גולדהאגן? נמק את דבריך בעזרת קטע המקור.
2. הסבר מהן צעדות המוות. מדוע ניתן לראות בצעדות אלו את המשכו של "הפתרון הסופי"?

2. **יהדות הונגריה**

א. הצג את המדיניות שנקט המשטר בהונגריה כלפי היהודים עד שנת 1944. מה עלה בגורלם של יהודי הונגריה לאחר הכיבוש הנאצי בשנת 1944?

ב. הצג את הניסיונות שנעשו על ידי הנהגת התנועה הציונית בהונגריה להציל יהודים תחת הכיבוש הנאצי. מה היו הטענות שהועלו לאחר המלחמה נגד קסטנר והפעולות שנקט להצלת יהודים בהונגריה בזמן הכיבוש הנאצי?